”Voi hullua paimenta, joka lampaat hylkää! Käyköön miekka hänen käsivarteensa ja oikeaan silmäänsä. Hänen käsivartensa kuivettukoon ja hänen oikea silmänsä soetkoon”.

Näillä Vanhasta Testamentista tutuilla sanoilla Suomen tasavallan presidentti Kyösti Kallio ilmaisi tuskansa kun hän allekirjoitti Moskovan rauhan neuvottelijoiden valtuutukset. Vuonna 1940 allekirjoitetussa Moskovan rauhassa Suomi menetti satojen tuhansien suomalaisten kodit Karjalankannaksella ja Laatokan Karjalassa. Suomi menetti Viipurin ja Käkisalmen, Sortavalan, Sallan, alueita Kuusamossa ja Suomenlahden saarilla. Suomi menetti 10% alueestaan. Karjalaiset evakot asutettiin Tynkä-Suomeen.

Eipä kestänyt pitkään kun presidentti Kallion sanat kävivät toteen.

Hän sai elokuussa halvauskohtauksen ja kuoli 19 pnä joulukuuta 1940 ottaessaan vastaan puolustusvoimain tervehdyksen.

Presidentti Kallio lysähti kuolleena marsalkka Mannerheimin käsivarsille Porilaisten marssin kaikuessa.

Mitä se GCM sopimus merkitsee = pakkovelvoitetta ja sitoutumista kansainväliseen rikolliseen ihmiskauppaan

Suomen nykyinen ulkoministeri aikoo äänestää samanlaisen valtiosopimuksen puolesta. Paikka on Afrikassa, Marrakeshin kaupungissa 10-11 pnä joulukuuta 2018.

Sopimuksen nimi on: ”Global Compact for Migration tai Global Compact for Safe, Orderly and Regular Migration". Suomeksi se on: Globaali sopimus turvallisesta, järjestelmällisestä ja jatkuvasta muuttoliikkeestä".

Vielä 4 kuukautta vallassa olevan hallituksen ja erityisesti ulkoministeriön oman käsityksen mukaan GCM-sopimus ei ole sitova. Se on vain ”paperi”. Ongelmana on vain se, että sopimuksen teksti on velvoittava . Erityisesti Suomessa, jossa allekirjoitetut sopimukset otetaan vakavasti, tämä merkitsee servituuttia eli sitovaa velvoitetta.

Selkosuomeksi se merkitsee sitä, että Suomi virallisesti kytkeytyy osaksi epäviralliseen ja rikolliseen ihmiskauppaan. Tämän jälkeen Suomen on pakko ottaa – ilman kansalaisten tai poliittisen päätöksenteon osallisuutta – tänne tulevia ihmisiä. Aivan kuin Moskovan rauhassa, me emme mahda sille mitään, että osa Suomesta kaapataan vieraiden haltuun.

Sopimus perustelee tätä pakkomuuttoa toteamalla, että muuttoliike on ollut osa ihmisten kokemusta läpi historian, ja me sopimuksen allekirjoittamalla tunnustamme, että se on hyvinvoinnin, innovoinnin ja kestävän kehityksen lähde globalisoituneessa maailmassamme ja että nämä myönteiset vaikutukset voidaan optimoida parantamalla maahanmuuton hallintaa…

Hohoh!

Siirtolaisilla ja tänne omalla luvalla tulijoilla on nyt tämän sopimuksen jälkeen velvoittavia ”oikeuksia” säännölliseen kansalaisuuteen.

Ketkä vastustavat?

Suomen kiire ja hoppu tämän sopimuksen vahvistamiseen on järjetön.

EU:n sisällä on jo huomattava joukko maita, jotka eivät allekirjoita tätä sopimusta siksi, että se sitoo ja kahlitsee allekirjoittajamaat kansainväliseen ihmiskauppaan. Viro ei siihen mene sillä kuten Viron presidentti Kersti Kaljulaid ilmoitti, että ilman yhtenäistä hallituksen päätöstä hän ei matkaa joulukuussa Marokon kokoukseen. USA ei sitä hyväksy. Samoin seuraavat maat EU:stä pidäyttäytyvät allekirjoittamasta sitä: Bulgaria, Unkari, Puola, Tsekki, Kroatia sekä Itävalta. Kaikkien näiden maiden kanta on samanlainen: sopimuksesta tulee kahle, joka sitoo maat kansainväliseen laittomaan siirtolaisuuden verkkoihin.

Miksi Soini allekirjoittaa tämän uuden Moskovan rauhan?

Nykyisellä hallituksella on tulenpalava kiire viedä tämä sopimus lävitse. Se tapahtuu eduskunnan selän takana – perustuslain vastaisesti. Siitä ei äänestetä isossa salissa vaikka tällaiset sopimukset olisi perustuslain mukaan hyväksyttävä siellä.

Näin tärkeän valtiosopimuksen olisi saatava vanhan ja uuden eduskunnan hyväksyntä. Silloin voitaisiin tietää, ketkä ovat sen puolella ja ketkä eivät. Kansalaisten protestit on nyt tulkittu vaaralliseksi kiihotukseksi.

Sopimuksen päämaakarina toimii Suomen puolesta ilmeisesti ministeri Timo Soini. Tässä hän saa uralleen sopivan finaalin. Epäilen, että sairasteleva ja puolueensa myynyt Soini ei ole ehkä siinä kunnossa, että ymmärtää mitä hän on tekemässä.

On kuitenkin selvä, että kansalaiset tulevat tulevaisuudessa edusmiehiensä kautta vetämään vastuuseen ne, jotka ovat perustuslain vastaisesti kirjoittaneet nimensä/äänestäneet puolesta/puoltaneet tai kompanneet itsensä näin tuhoisaan paperiin.

Sakarja 11:17 sanat sopivat tähän kohtaan enemmän kuin hyvin. Jokainen voi itse pohtia onko GCM sopimus enemmän maan myymistä kuin maan pettämistä?

Sopimus on laiton ja sen seurauksena Suomi jakautuu pahasti

Kansalaisten on aika nyt herätä ja herättää kaikki protestoimaan tätä sopimusta. Sopimuksen inhottavin seuraus on se, että Suomi jakautuu yhä pahemmin.

Siteeraan tässä nyt Marsalkka Mannerheimin muistelmia:

”Se opetus, minkä ennen kaikkea tahtoisin painaa tulevan sukupolven tietoisuuteen, on tämä: eripuraisuus omissa riveissä iskee tuhoisammin kuin vihamiehen miekka ja sisäiset riidat aukaisevat oven ulkoa tulevalle tungettelijalle…”

Nyt on sellainen hetki. Ranska ja Saksa ovat päässeet keskellä Brexit-kriisiä päässeet yhteisymmärrykseen yhteisestä EU budjetin laajentamisesta. (http://www.cityam.com/269264/germany-and-france-make-eurozone-budget-breakthrough-and).

Nyt tarvitaan yhteistä mieltä ja yhteistä protestia tämän kansan tulevaisuuden pelastamiseksi!